# data[].attributes.body
Jóna er framhaldsskólakennari í grunninn með áherslu á efnafræði og aðrar raungreinar auk náttúrufræði. Grunnur Jónu er næringarfræði og matvælafræði. Jóna hóf störf við Hörðuvallaskóla 2019 sem náttúrugreinakennari fyrsta veturinn. Veturinn 2020-21 henti hún sér út í djúpu laugina og bætti sér í kennarateymi 8. bekkjar sem þá var komin vel af stað í samþættu þemanámi. Jóna fékk að fylgja þessum árgangi áfram í 9. bekk og einnig í 10. bekk sem mun útskrifast vorið 2023.

# data[].attributes.body
Haukur er reynslulítill ungkennari sem var fenginn í þetta verkefni því hann gerir eins og honum er sagt og er ekki með uppsteit.

Hann útskrifaðist með BSc. í sálfræði 2014 og með MT gráðu 2020.

Hann hefur unnið við Hörðuvallaskóla frá árinu 2016. Fyrst sem skólaliði, svo afleysingakennari, næst stundakennari í enskukennslu og kennslu nemenda með íslensku sem annað mál, þar næst samfélagsgreinakennari og umsjónarkennari og nú síðast sem umsjónarkennari í þverfaglegu teymi.

Innan teymisins leggur hann áherslu á faggreinasvið samfélagsgreina og stærðfræði. Auk þess að vera umsjónarmaður allra Excel skjala.

# data[].attributes.body
Elva Dröfn er búin að vera grunnskólakennari í 16 ár. Hún útskrifaðist með B.Ed. frá Kennaraháskóla Íslands árið 2007 með ensku sem aðalsvið.

Hún hóf störf við Hörðuvallaskóla haustið 2020 sem enskukennari á unglingastigi en þar á undan var hún að kenna yngsta og miðstigi við Höfðaskóla á Skagaströnd og unglingastigi í Grunnskóla Snæfellsbæjar

Veturinn 2021-2022 byrjaði hún að kenna í samþættu þemanámi og mun fylgja þessum árgangi út 10.bekkinn.

# data[].attributes.headline
Smellið á myndina til að skoða yfirlit um málstofur og vinnusmiðjur:

# data[].attributes.subject
Smellið á myndina til að skoða yfirlit um málstofur og vinnusmiðjur:

# data[].attributes.headline
Kynning á þróunarverkefninu á heimasíðu skólans

# data[].attributes.subject
Kynning á þróunarverkefninu á heimasíðu skólans

# data[].attributes.attachment_link.description
Í október 2019 var verkefnamiðað þemanám kynnt fyrir foreldrum sem þróunarverkefni í 7 bekk. Mikil vinna var lögð í að kynna þessa hugmyndafræði ítarlega og viljum við fylgja því eftir með því að deila efni kynninganna hér fyrir neðan ásamt fréttum og öðru efni viðkomandi þróunarverkefninu.

# data[].attributes.headline
Elva Dröfn Árnadóttir, Haukur Ísleifsson og Jóna Bjarnadóttir: Hæfnimiðað þemanám - reynslan í Hörðuvallaskóla

# data[].attributes.subject
Elva Dröfn Árnadóttir, Haukur Ísleifsson og Jóna Bjarnadóttir: Hæfnimiðað þemanám - reynslan í Hörðuvallaskóla

# data[].attributes.body
Kynning á þróunarverkefni í Hörðuvallaskóla í Kópavogi sem beinst hefur að því að breyta kennsluháttum úr hefðbundinni kennslu í hæfnimiðað þemanám. Markmiðið með breyttum kennsluaðferðum og samþættingu er að undirbúa nemendur betur undir að takast á við þau fjölbreyttu verkefni sem framtíðin hefur upp á að bjóða. Miðað er við að nemendur fái að rækta styrkleika sína og að við útskrifum ábyrga, sjálfstæða, sjálfsörugga og samskiptahæfa nemendur.

Mikil áhersla er lögð á verkefnamiðað nám þar sem nemendur eru að vinna ýmist saman eða einstaklingslega að því að leysa vandamál, sækja sér þekkingu og miðla þekkingu til annarra. Nemendur rannsaka ákveðin viðfangsefni og í samþættingu vinna þau með margar námsgreinar í einu. Nemendur fá tækifæri til að  leita lausna, bera ábyrgð á eigin námi, vera skapandi, læra að vinna með öðrum, sýna þrautseigju og vera lausnarmiðuð. Námið verður bæði  fjölbreyttara og rými verður til að dýpka þekkingu  þar sem þess gerist þörf.

Allt námsmat er byggt á leiðsagnarnámi og ekkert mat á sér stað án þess að nemandinn sé til staðar.